د کراچۍ پوهنتون د اسلامي علومو د څانگې مشر په ډزو وژل شوی
د پوليس افسر اېس اېس پي پيرمحمد شاه وينا ، د نامالومه وسله والو په ډزو کې ډاکټرشکيل وژل شوی ، او د هغه سره په گاډي کې ناسته يوه ملگرې ډاکټرامنه په گولۍ لگېدلې ، خو هغه بچ ده . او گاډي کې د هغه بل ملگري طاهرمسعود باندې ډزې نه دي لگيدلي .
کراچۍ — د پاکستان ترټولو ستراقتصادي ښار کراچۍ کې نامالومه وسله والو نن د زيارت په ورځ د کراچۍ پوهنتون د اسلامي علومو د څانگې مشر ډاکټرشکيل اوج په ډزو وژلی دی . د پوليس په وينا پروفېسر ډاکټر شکيل اوج د خپلو ملگرو سره يوې دستورې له روان ؤ ، چې د کراچۍ په گلشن اقبال سيمه کې د بېت المکرم نومې جمات سره پرې نامالومه وسله والو پرې ډزې وکړې . د پوليس افسر اېس اېس پي پيرمحمد شاه وينا ، د نامالومه وسله والو په ډزو کې ډاکټرشکيل وژل شوی ، او د هغه سره په گاډي کې ناسته يوه ملگرې ډاکټرامنه په گولۍ لگېدلې ، خو هغه بچ ده . او گاډي کې د هغه بل ملگري طاهرمسعود باندې ډزې نه دي لگيدلي . پوليس افسر زياته کړه ، د پېښې په اړه دويي شواهد رايوځايي کوي ، او پلټنې کوي چې د پېښې علت مالوم کړي . د پېښې ورستو کراچۍ پوهنتون کې تدريسې عمل ودرول شوی ، او د پوهنتون طالب علمانو د پېښې په ضد احتجاجې مظاهره هم کړې ، او د حمله کوؤنکو د نيولو غوښتنه يې کړې ده . د کراچۍ پوهنتون د اسلامي علومو د څانگې مشر ډاکټر شکيل اوج د ۱۵ نه زيات کتابونه ليکلي ، او هغه په کراچۍ پوهنتون کې نزدې د ۱۹ کلونو راهسې خدمات ترسره کول . په داسې حال کې چې په کراچۍ ښار کې د يو کال راهسې هدفي عمليات دوام لري ، خو په ورستيو کې يو بيا ځل بيا په ښار کې د هدفي وژنو پېښو کې سېواوالی مخې ته راغلی دی . څو ورځې وړاندې د شيعه فرقې د جعفريه الائنس پاکستان د مشر علامه عباس کميلي زوې اکبرکميلي نامالومه وسله والو په هدف کړی ، او د دغې پېښې څو ورځې وروستو د ديني مدرسې جامعه بنوريه دمشر مفتي نعيم زوم مولانا مسعود بېگ په ډزو وژلی وو . تېره ورځ ماښام دکراچۍ پوليس ادعا کړې ، چې د سهراب گوټ سيمي سره نزدې يې په يوه کاروائۍ کې د لاقانونه گرځول شوې ډلې اووه ترهگر په مقابله کې وژلي دي .